**Tasuta õigusnõustamine puuetega inimestele**

Eesti Puuetega Inimeste Koda koostöös SA Õigusteenuste Bürooga pakub õigusnõustamise teenust keskmise, raske või sügava puudega inimestele. Erivajadusega isiku elukondlike õigusküsimuste lahendamiseks võivad sihtgrupi esindajatena nõustamisele pöörduda ka sihtgrupi hooldajad või pereliikmed.

Teenuse eesmärgiks on tagada erivajadustega isikutele õigusnõustamine ja abistamine igapäevasel ametiasutustega suhtlemisel ning asjaajamisel.

Õigusabi tagatakse elukondlike õigusmurede lahendamisel: võlad, eluase, pereasjad, tööasjad, toetused jms.

**Õigusnõustamiseks on vajalik eelregistreerimine SA Õigusteenuste Büroo telefonil   
53 850 005 E-N kell 10- 16.** Muul ajal saabunud kõnede puhul (v.a. laupäev ja pühapäev) või kui kõnele hetkel vastata ei saa, helistatakse pöördujale ÕTB poolt tagasi.

Teenus on sihtgrupi jaoks tasuta. Vajadusel on võimalus kasutada nõustamisel viipekeeletõlki.

Lisainfo: Tauno Asuja, Eesti Puuetega Inimeste Koja peaspetsialist, tel: 661 6614 ja e-post: [tauno.asuja@epikoda.ee](mailto:tauno.asuja@epikoda.ee)

Eesti Puuetega Inimeste Koda, <https://epikoda.ee/oigusnoustamine>

SA Õigusteenuste Büroo, <https://www.otb.ee>

Õigusnõustamise teenust rahastab Justiitsministeerium.